  Майя Бывальцева 5-тӥ толшоре 15 часын Удмуртиысь Йӧскалык людӟетыртын (Удмурт урам, 264) XII-XX дауръёсысь мудоръёсты но суредъёсты возьматонэн «История Рождества в произведениях мировой живописи» лекция ортчоз, со сярысь ужъюртлэн пресс-службаез ивортэ. Ужрадын Ымусьтонэн герӟаськем тужгес ӵем пумиськылӥсь сюжетъёс (Иисуслэн анай-атаезлэн Вифлееме вуэмзы, нунылэн вордскемез, Иерусалимысь храме мынон но Симеонэн пумиськон, нылпиосты быдтон, Египетэ пегӟон но мукет), со сюжетъёсты Ӵукдаур (Возрождение) вакытысен асьме нуналозь живописьын, озьы ик ӟуч но грек мудоръёсын возьматон йылолъёс сярысь вералозы. Озьы ик лыдӟиськонниын #Выльареӵошен адӟытон ужалоз. Отын 19-тӥ даур пумын – 20-тӥ даур кутсконын Ижкарын но Удмуртиын Выль арез пусъён сямъёслы но историезлы сӥзем публикациосты, сценарийёсты, кылбуръёсты но кырӟанъёсты, журналъёсысь Тол Бабаен но Лымынылэн иллюстрациосты возьматозы. Адӟытонын удмурт кылын открыткаосын чеберъям кыз но луоз. Возьматон 15-тӥ толшорозь ужалоз.  Тегъёс: Лулчеберет Ижкар Удмуртия лыдетъюрт Йӧскалыклыдӟетъюрт Ымусьтон суредан  